দলের ইশতেহারের সঙ্গে সম্পৃক্ত নেতাকর্মীর সঙ্গে কথা বলে জানা গেছে, আগামী জাতীয় সংসদ নির্বাচন উপলক্ষে আওয়ামী লীগের ইশতেহারও চূড়ান্ত করা হয়ে গেছে। দলের সভাপতি শেখ হাসিনার অনুমতি পেলেই তা প্রকাশ করা হবে। যদিও গত দুইটি সংবাদ সম্মেলনে ইশতেহারের বিষয়ে কিছুটা ইঙ্গিত দিয়েছেন শেখ হাসিনা। বাংলাদেশকে নিয়ে শত বছরের পরিকল্পনা, স্বাধীনতার সুবর্ণজয়ন্তী উদযাপন ও জাতির জনকের জন্মশতবার্ষিকী পালনসহ দেশকে এগিয়ে নিয়ে যাওয়ার নানা পরিকল্পনার কথা বলেন তিনি।